#### הסכם גירושין

##### שנערך ונחתם ביום \_\_\_\_\_ לחודש יולי שנת 2014

**בין:**

**\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_**

(אשר תקרא להלן:"**האשה" ו/או "האם")**

**מצד אחד**

**לבין:**

**\_\_\_\_\_\_\_\_\_ ת.ז. \_\_\_\_\_\_\_\_\_\_\_**

(אשר יקרא להלן: "**הבעל**" **ו/או "האב")**

**מצד שני**

**הואיל:** והצדדים הינם בני זוג, שנישאו זל"זכדמו ביום \_\_\_\_\_\_\_\_\_\_\_.

**סעיף הדורש ייעוץ משפטי הוסר**

**והואיל:** ובחיי הנישואין של בני הזוג פרץ משבר, והם הגיעו למסקנה כי אין באפשרותם להמשיך בחיי משפחה משותפים, וחפצים להתגרש זמ"ז בג"פ כדמו"י בהקדם.

**והואיל:** והצדדים מעוניינים לקבוע ולהסדיר בהסכם זה את כל העניינים הכרוכים בגירושין ו/או הנובעים מחיי הנישואין לרבות החזקת הקטינה, הסדרי ראייתה, חינוכה, מזונותיה, ענייני הרכוש ושאר העניינים הכרוכים בגירושין.

**לפיכך הוסכם, הוצהר והותנה בין הצדדים כדלקמן**:

###### המבוא

1. המבוא להסכם זה מחייב כתוכנו, ומהווה חלק בלתי נפרד הימנו.
2. הצדדים מצהירים כי הם מסכימים להתגרש זמ"ז בג"פ כדמו"י בהקדם, ולצורך כך, מסכימים בניה"ז להגיש בקשה משותפת לגירושין לביה"ד הרבני האזורי בתל אביב, מיד לאחר אישורו של הסכם זה ע"י ביהמ"ש. כל אחד מהצדדים מסכים להופיע בפני ביה"ד ביום ובשעה שיקבע ביה"ד, לחתום על כל מסמך ולעשות כל פעולה הדרושה על מנת לאפשר את סידור הגט.
3. **הבעל מסכים ליתן גט והאשה מסכימה לקבלו.**

# משמורת והסדרי ראיה

1. הקטינה תישאר במשמורתה של האם עד הגיעה לגיל 18 שנים.
2. **סעיף הדורש ייעוץ משפטי הוסר**
3. בשל גילה של הבת הסדרי הראיה יקבעו בין האב לבת ישירות ביניהם.
4. מוסכם, כי הבת תשתתף בארועים משפחתיים של שני בני הזוג.
5. כמו כן הבת תשהה עם האב מחצית מחגי ישראל באופן שאם שהתה חג מסויים אצל הורה אחד, בשנה שלאחר מכן תשהה עם ההורה האחר לסירוגין, וכל זאת בהתאם לרצונה של הבת.

**נסיעה לחו"ל**

1. האב מסכים להוצאת הקטינה עם האם לחו"ל ולא יתנגד לכך. כנ"ל האם לא תננגד להוצאת הילדה לחו"ל, וזאת כל עוד הילדה מעוניינת בכך.
2. האב מסכים, כי האם תוכל לקחת עמה את הבת לחו"ל עת תצא לרבע שבתון במידה ואכן תצא, ( כ - 3 – 4 חודשים) או לכל נסיעה אחרת . האם תיידע את האב בדבר הנסיעה, את יעד הנסיעה, מקום שהות הקטינה ומועד הנסיעה.
3. **סעיף הדורש ייעוץ משפטי הוסר**
4. האם תאפשר לבת לשוחח עם האב בטלפון באופן חופשי, כנ"ל ההיפך.
5. הוצאות הנסיעה של הקטינה לחו"ל תהיינה על חשבון ההורה המבקש להוציאה עמו.

### מזונות הבת

1. הבעל ישלם לאשה בכל 1 לחודש ועבור אותו חודש מראש סך של \_\_\_\_\_\_ ₪ לחודש, בגין מזונותיה של הבת וסך של \_\_\_\_\_ ₪ לחודש בגין מדורה ואחזקת מדורה, בסה"כ סך של \_\_\_\_\_ ₪ לחודש בגין מזונות ומדור. סכום זה ישולם החל מיום \_\_\_ , ועד הגיע הבת לגיל 18 ו/או סיום לימודיה התיכוניים המאוחר מביניהם. (להלן: "**דמי המזונות**").
2. **סעיף הדורש ייעוץ משפטי הוסר**.
3. סכום המזונות יהיה צמוד למדד המחירים לצרכן כפי שפורסם על ידי הלשכה המרכזית לסטטיסטיקה. לצורך חישוב ההצמדה, ייחשב מדד חודש אישורו של הסכם זה ע"י ביהמ"ש כמדד בסיסי, והסכום יעודכן אחת לשלושה חודשים.
4. דמי המזונות ישולמו ישירות לחשבונה של האשה שעליו היא תודיע לבעל , או בכל דרך אחרת שבה תחפוץ האשה ובתנאי שתודיע על כך מראש ובכתב לבעל.
5. סכום שלא ישולם במועדו יהיה צמוד למדד המחירים לצרכן וישא הצמדה כחוק עד ליום התשלום המלא בפועל.
6. קיצבת הביטוח הלאומי וכל סכום אחר לו תהיה זכאית האשה ו/או הקטינה מכל גוף ו/או מוסד אחר, ישולמו ויועברו ישירות לאשה, וזאת בנוסף לדמי המזונות, ולא יחושבו כחלק מתשלום המזונות.
7. **בנוסף לדמי המזונות ישאו ההורים בחלקים שווים ביניהם בהוצאות הרפואיות והחינוכיות המפורטות להלן:**
8. **הוצאות רפואיות חריגות שאינן מכוסות ע"י קופ"ח ו/או הביטוח הרפואי המשלים, כגון:**  משקפיים, שיניים לרבות טיפול אורטודנטי, פסיכולוג, אבחונים וכו'.
9. **סעיף הדורש ייעוץ משפטי הוסר**
10. הצדדים יסכימו בדבר הטיפול, בהיעדר הסכמה יכריע רופא המשפחה או רופא מומחה.
11. **הוצאות חינוכיות חריגות כגון** : שיעורים פרטיים במידת הצורך או לפי דרישת ביה"ס או המורה המקצועי, חוג סוסים, כל הוצאות החינוך לרבות, סל תרבות, ספרים , טיולים בביה"ס, הצגות וכו' , לימודי נהיגה, טיול לפולין וכו'. האב יוכל לשלם ישירות לנותני השרות אף במקרים שנותני השרות לא נותנים קבלות.
12. מחצית מכל הוצאה חריגה, כאמור לעיל תשולם למי ששילמה על ידי הצד השני, וזאת תוך 7 ימים ממועד המצאת הקבלה.
13. סכום ששולם ע"י מי מבני הזוג, כאמור לעיל ולא הושב לו ע"י הצד האחר, יוכל לתבוע השבתו בתוספת הפרשי הצמדה כחוק מיום ביצוע התשלום על ידו ועד לקבלת התשלום בפועל לידיו, ואולם לא לפני שנעשתה פניה בכתב ומתן אורכה של 7 ימים לבצוע התשלום.

# הסדרי רכוש

זכויות סוציאליות וחשבונות בנק

1. הצדדים מסכימים, כי כל הזכויות הכספיות מכל מין וסוג בכל אתר לרבות הכספים בחשבונות הבנק, הזכויות הסוציאליות, פנסיוניות, ביטוחיות, כספי פיצויים, קופ"ג, קרנות השתלמות, תגמולים, חסכונות ופקדונות, שהצטברו ע"י מי מהם ישארו על שם ובבעלות הצד עליו הם רשומים.
2. הצדדים מצהירים בזאת כי כל חוב ו/או התחייבויות כספיות ו/או אחרות שהיו להם בעבר ואשר יהיו להם בעתיד, לאחר אישור הסכם זה, הרי הם של כל צד ועל אחריותו הבלעדית ואין הצד האחר חב בהם.
3. בכפוף לאמור לעיל, כל הכספים, הזכויות והחובות בחשבונות בנק, הזכויות הסוציאליות ממקום העבודה וכן ממוסד כלשהו, שנצברו או נוצרו לפני אישורו של הסכם זה ולאחריו, שיתנהלו על שם אחד מהצדדים בכל בנק או מוסד פיננסי, הינם בבעלותו המלאה של אותו צד ולבן הזוג השני אין ולא תהיינה כל טענות שהן לבעלות או לזכויות או לחובות בהם, למעט האמור בהסכם זה.
4. **סעיף הדורש ייעוץ משפטי הוסר**
5. האשה מצהירה כי אין לה כל זכות מכל מין וסוג שהוא בחברה ו/או בעסק   
   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. הצדדים מצהירים כי כל אחד מהצדדים יהיה הבעלים המלא של עסקיו בכל אתר ולצד השני לא תהיה כל טענה ו/או תביעה בגין עסקים אלה. הבעל יציג לאשה מסמך המעיד על קשריו לעסק.
7. הכנסות עתידיות של הבעל הקשורות \_\_\_\_\_\_\_\_\_\_\_\_- מוסכם על הצדדים כי הבעל יעביר לאשה אחת לשנה, סך של 5% מהרווחים השנתיים בערכי נטו שהרוויח הבעל מחברה זו וזאת עד הגיע הבת לגיל 21, לאחר ניכויי התשלומים עבור מס הכנסה וביטוח לאומי עפ"י חוק.
8. הבעל **סעיף הדורש ייעוץ משפטי הוסר**
9. לאחר הגיע הבת לגיל 21, לאשה לא תהא כל טענה ו/או תביעה מכל מין וסוג שהוא הקשורה בעסק ו/או בהכנסות מהעסק ו/או מהכנסות מעסקים קשורים והיא מוותרת על כל טענה שכזו.

**אגרות בימ"ש**

1. מוסכם על הצדדים כי האשה והבעל יישאו בכל האגרות בגין אישור ההסכם בביהמ"ש לענייני משפחה וכן, בכל הוצאות סידור הגט בביה"ד הרבני בחלקים שווים ביניהם.

## מזונות וכתובה

1. בכפוף לסידור הגט בפועל, מוותרת האישה על מזונותיה וכתובתה.

שונות

1. בכפוף למילוי התחייבויות הצדדים, ע"פ האמור בהסכם זה וביצוען, לא תהא למי מהצדדים תביעה ו/או דרישה כלשהי האחד כלפי האחר מכל הנובע מקשר הנישואין ביניהם.
2. כל הסעיפים בהסכם זה שלובים זה בזה והם מהווים מיקשה אחת.
3. הצדדים מצהירים כי חתמו על הסכם זה מרצונם החופשי, ללא כל לחץ או כפייה, ולאחר שהבינו את תוכנו ומשמעותו, וכי התייעצו עם עו"ד והובהרו להם כל עיקרי ההסכם.
4. כב' ביהמ"ש יתבקש לאשר הסכם זה וליתן לו תוקף של פס"ד, ע"פ חוק יחסי ממון בין בני זוג התשל"ג – 1973, ע"פ חוק ביהמ"ש לענייני משפחה התשנ"ה – 1995, ע"פ חוק הכשרות המשפטית והאפוטרופסות, תשכ"ב – 1962 וע"פ החוק לתיקון דיני משפחה (מזונות) תשי"ט 1959 וע"פ כל דין.

**ולראייה באו הצדדים על החתום:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**